CELEX: 62017TN0554
Language: el
Date: 2017-08-16 00:00:00
Title: Υπόθεση T-554/17: Προσφυγή-αγωγή της 16ης Αυγούστου 2017 — Gonzalez Calvet κατά Ενιαίου Συμβουλίου Εξυγίανσης (SRB)

13.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 382/47
            
         Προσφυγή-αγωγή της 16ης Αυγούστου 2017 — Gonzalez Calvet κατά Ενιαίου Συμβουλίου Εξυγίανσης (SRB)
   (Υπόθεση T-554/17)
   (2017/C 382/58)
   Γλώσσα διαδικασίας: η ισπανική
   
      Διάδικοι
   
   
      Προσφεύγοντες-ενάγοντες: Ramón González Calvet (Βαρκελώνη, Ισπανία) και Joan González Calvet (Βαρκελώνη) (εκπρόσωπος: P. Molina Bosch, δικηγόρος)
   
      Καθού-εναγόμενο: Ενιαίο Συμβούλιο Εξυγίανσης
   
      Αιτήματα
   
   Οι προσφεύγοντες-ενάγοντες ζητούν από το Γενικό Δικαστήριο να δεχθεί ότι έχει παραδεκτώς ασκηθεί προσφυγή κατά της αποφάσεως SRB/EES/2017/08 του Ενιαίου Συμβουλίου Εξυγίανσης και, κατόπιν της δέουσας διαδικασίας, να εκδώσει απόφαση με την οποία θα δέχεται την προσφυγή και θα κηρύσσει άκυρη και ανεφάρμοστη την απόφαση SRB/EES/2017/08 του Ενιαίου Συμβουλίου Εξυγίανσης και ανίσχυρες τις ενέργειες που πραγματοποιήθηκαν συνεπεία της εφαρμογής της εν λόγω αποφάσεως. Για την περίπτωση που δεν θα κηρυχθεί η ακυρότητα της αποφάσεως, ζητούν να τους επιδικαστεί προσήκουσα αποζημίωση για την απώλεια των μετοχών τους.
   
      Λόγοι και κύρια επιχειρήματα
   
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T-478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T-481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T-482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T-483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T-484/17, Fidesban κ.λπ. κατά Ενιαίου Συμβουλίου Εξυγίανσης, T-497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T-498/17, Pablo Alvarez de Linera Granda κατά Επιτροπής και Ενιαίου Συμβουλίου Εξυγίανσης.